**Az AVIR MCS szimulált jelentése arról, mit kellene tartalmaznia a Látogató Bizottság jelentésének az önértékelés, az önrevízió közös megértését támogató helyszíni szemle után:**

**Általános megjegyzések:**

* **jelen dokumentum és a MAB önértékelési útmutató fogalmi részletessége vélelmezhetően NINCS TELJESEN szinkronban egymással, vagyis az LB terminológia nem ritkán túlkövetelési pozíciók gyanúját veti fel…**
* **egy ilyen dokumentumban érdemes kérdés/szempont-rétegek és a válaszréteget kettébontani vizuálisan is jobban, mint jelenleg…**
* **az összes szempont esetén külön kell beszélni**
	+ **a nem szakirányos és**
	+ **a szakirányos/informatikai tárgyakról ezek jelentősen eltérő oktatási filozófiái miatt.**
		- **sőt ezen belül is eltérő karakterisztikák képviselnek az egyes tárgyfelelős**
		- **ill. az egyidőben/egymást követően egymásra épülő tárgyak**

**Bevezetés**

„A Magyar Felsőoktatási Akkreditációs Bizottság megbízása alapján a Gödöllői Szent István Egyetem, Gazdaság- és Társadalomtudományi Karát akkreditációs Látogató Bizottság kereste fel 2010. március 16-18 között az Informatikus és szakigazgatási agrármérnök alapszak akkreditációja céljából. A Látogató Bizottság tagjai …, illetve …. (anonimitás szükséges?)

A Gödöllői Szent István Egyetem illetékesei a Látogató Bizottság munkáját minden tekintetben hatékonyan segítették, a látogatást minden részletre kiterjedően példás gondossággal előkészítették, s a látogatás során a tapasztalatszerzéshez korrekten ideális körülményeket teremtettek. A Látogató Bizottság munkamegosztást alkalmazva végezte a tájékozódást, s a rendelkezésre álló idő alatt hatékony vizsgálódásra nyílt alkalom.” ([www.mab.hu/doc/plhat\_BCE.doc](http://www.mab.hu/doc/plhat_BCE.doc))

„Az alábbiakban megfogalmazott akkreditációs jelentés egyarán tükrözi az önértékelési kötetekben foglalt tapasztalatokat és a látogatás során nyert benyomásokat. A Látogató Bizottság a jelentés megfogalmazásakor kiegyensúlyozottságra törekedett, azaz az eredmények számbavétele mellett konstruktív kritikát is megfogalmazott.” ([www.mab.hu/doc/plhat\_BCE.doc](http://www.mab.hu/doc/plhat_BCE.doc))

„Az akkreditációs jelentés az alábbi szerkezetben összegzi a látogatás során szerzett tapasztalatokat:” ([www.mab.hu/doc/plhat\_BCE.doc](http://www.mab.hu/doc/plhat_BCE.doc))

* Az önértékelés előzetes minősítése
* A KKK és az akkreditációs feltételeknek való megfelelés vizsgálata
* A képzési folyamat és eredményei
* Minőségbiztosítás és minőségfejlesztés
* Felhasználói szempontok és kapcsolati formák
* Szakma specifikus szempontok

## Az önértékelés előzetes minősítése

A megadott adatok összhangja jogszabályi és a MAB által meghatározott elvárásokkal (szak-, szakirány-, és tárgyfelelősök alkalmassága, minősítettsége, kreditszámban kifejezett terhelése, a szakterületen való igazolt jártassága, publikációs kompetenciája, infrastrukturális feltételek, stb.)

Az Informatikus és szakigazgatási agrármérnök szak megfelel az alapképzési szakokkal kapcsolatos jogszabályi kritériumoknak,

* mivel a képzési idő az előírtaknak megfelelően hét féléven keresztül zajlik.
* Emellett a szakon megszerezhető kreditek száma is kielégíti az előírásokat, mivel a kettőszáztíz és a kettőszáznegyven közötti intervallumba esik.
* A szakigazgatási szakirányon a megszerezhető kreditek száma a szakmai gyakorlati félév kreditszámával együtt kettőszáztízennégyet, míg az informatikai (eddig csak ilyen szakirány indult a Szent István Egyetemen) szakirányon ez az összeg kettőszáztíz kreditet tesz ki
* . A tantárgyfelelősi struktúra is eleget tesz az előírásoknak, hiszen a minősített oktatók (harmincnégy fő) harminchárom százalékánál kevesebb (nyolc fő🡨milyen számítás szerint? pl. az egy szemeszterre egyidejűleg számított kredit alapján? KRITIKA: az egy szemeszterre jutó kreditek NEPTUN alapú, konzisztens levezetése minta rendszerszintű javaslat figyelemre méltó, noha nem volt a teljes szakra teljes körűen kész. JAVASLAT: mindenképpen be kellene fejezni a minőségbiztosítás belső folyamatainak támogatására, egy további automatizálás tesztfeladataként.) lépi túl az előírt huszonöt kreditet meghaladó tárgyfelelősi küszöb értéket.
* Mivel az egy szakon oktató minősített tantárgyfelelősök összetételére nincs kellően definiált szabály (EZ EGY KULCSMONDAT: a LB feladata, hogy a jogszabályi gyengeségekre rámutasson!!!), így a konkurens intézmények/szakok adatait figyelembe véve (hogyan? ) a Szent István Egyetem Gazdaság- és Társadalomtudományi Karán oktatók minősítettsége megfelelőnek mondható.
* A szakon oktató tárgyfelelősök publikációs listái (KRITIKA: bár KPA/MTMT minőséget sejtető feldolgozás /vö. tudomanymetria.xls/ ismét csak nem teljes körű és teljesen aktuális, ez is figyelemre méltó szisztematikusságra utal. JAVASLAT: ismét csak egy rendszer szintű szolgáltatás előzményeként a katalógust teljes körűvé kellene tenni minden érintettre a belső minőségbiztosítási folyamatok megalapozása érdekében.) visszaigazolják (hogyan állapítható meg?) a tantárgy oktatásához szükséges kompetenciákat.
* Eddig két évfolyam végzett részlegesen az Informatikus és szakigazgatási szakon, az oktatás zökkenőmentesen lezajlott, így kijelenthető, hogy az egyetem által nyújtott infrastrukturális, didaktikai, tartalmi szolgáltatások megfelelőek a szak igényeinek.

A megadott adatokból történő következtetések megfelelősége (pl. szöveges kiegészítések, C-SWOT-elemzés).

Az önértékelési anyag fejezeteiben szereplő kijelentések, következtetések egy része tranzakciós szintű adatbázisokkal alátámasztott, bizonyított tények, illetve a C-SWOT mögötti kijelentések mindegyike tényekből, innovatív és magasfokú objektivitásra törekvő módon levezetett elemzések eredményeiből lettek megfogalmazva, ebből fakadóan az adatokból történő következtetések megfelelnek az önértékelés során támasztott elvárásoknak. KRITIKA: az önrevíziós dokumentumban jelzett korrektúrák világosan rámutatnak a szövegalkotás heterogén stratégiai megközelítéseire. JAVASLAT: Ezen stratégiai szálak közül az önrevízió korrektúra szálában megjelenő szemlélet erősítése az ajánlatos minőségbiztosítási megoldás.

Az értékelés elvégzéséhez szükséges további, az önértékelési jelentésből hiányzó vagy nem egyértelmű adatok helyszíni értékelnivalók.???

A helyszíni bejárás kapcsán meggyőző erővel hatott, hogy maguk az ISZAM szak kiképzettjei voltak azok, akik a saját képzésükről szóló innovatív önértékelés minden részletét teljes magabiztossággal látták át, mutatták be.

## A KKK és az akkreditációs feltételeknek való megfelelés vizsgálata

A képzés akkreditációjának a kiindulási alapja – összhangban a szakindítási feltételekkel – a szakok képzési és kimeneti követelményeinek rendeletben rögzített tartalma, valamint a MAB általános és az egyes szakterületekre sajátos szakmai bírálati szempontjai. A képző intézmény vállalhat ugyan többlet­feladatokat, s ezt a tantervi előírásokban rögzítheti, de a MAB, a képzés minőségére ügyelve, országos egybevetésben a képzési és kimeneti követelmények előírásain túl terjedő igényeket nem támaszthat magát az akkreditációt illetően. A véleményalkotás további szempontjait az I. 5. pont alatt ismertetjük.

A szakok képzési és kimeneti követelményei tartalmaznak olyan célmegjelöléseket, amelyeknek többféle intézményi értelmezése jelentkezhet az intézményi tantervben és az oktatás gyakorlatában. Az értelmezés tág tere nyílik olyan fogalmakkal kapcsolatban, mint „a tudományok átfogó ismerete”, „a szakma gyakorlati követelményeinek teljesítése”, s szakirányok terén „speciális jártasság és felkészültség”, „a hivatásra való felkészítés”. Ezekkel az absztrakt célkitűzésekkel kapcsolatban nincs olyan általános konszenzus, mint amilyen az egyes megjelölt tanulmányi területek meghatározásában fennáll. A párhuzamos megítélés egyik előnye éppen ezeknek a készségekre, illetve a szakmai értékrendre vonatkozó megfogalmazásoknak a közös értelmezése, a követelmények előírásainak a helyzetet és a lehetőségeket figyelembe vevő interpretálása.

Tipikus példa erre a gödöllői ISZAM tárgyszerkezetének eltérése a más képzőhelyeken alkalmazott szakterületi és didaktikai tagolástól. A SZIE GTK ISZAM képzése a végzettek életútjának követése alapján beváltotta a kísérletinek aposztrofált tantervhez fűzött reményeket:

* a kiképzettek valódi hídemberré váltak, vagyis képesek eltérő szakterület gondolkodásmódjának strukturált összekapcsolására = az interdiszciplináris gondolkodásmód operatív megvalósítására (vö. a szak nem kívánt műszaki informatikusokat faragni a jelöltekből)
* a kiképzettek innováció és alkotás-orientáltsága jól tetten érhető a félévi feladatokban és a TDK/szakdolgozatokban (vö. a szak nem kívánt nagy hangsúlyt fektetni a tényszerű, leíró /ál/tudásra)
* a kiképzettek képessé váltak a tényalapú döntés-támogatás sokszínű megvalósítására, azaz stabil információbróker, adatbányászati alapokat szereztek, mindemellett a mindenkori gazdaságossági aspektusokra való kellő figyelem kikényszerítésével
* a kiképzettek képessé váltak a szabványszerű (hatékony, jól tervezett) kommunikációra (vö. feladat-szabványok, dolgozat-készítési elvek).
* a kiképzettek ezáltal jól felkészült minőségbiztosítási szakemberré váltak!

A Tantervfejlesztés wiki szócikket és a 100-szavas ellenőrző rendszer tervét hasznosnak ítéljük. JAVASLAT: ennek szisztematikus végig vitele egy rendszerépítés megalapozását szolgálná!

1. A képzés tartalma

A képzési és kimeneti követelmények érvényesülésével kapcsolatban intézményközi egybevetésben is vizsgálandó, hogy:

* A tételesen megjelölt tanulmányi területek és témakörök szerepelnek-e az intézmény tantervében, s jelenlétük megfelel-e az előírt arányoknak.

Az agrár-szakigazgatás intézményrendszerét, a központi és helyi közigazgatás általános és ágazati szervezeti, működési és kommunikációs sajátosságait, a közigazgatás és agrárgazdaság kapcsolatát, az Európai Unió és más központi agrár- és gazdaságtámogatási rendszerek működését a következő tantárgyak keretében sajátíthatják el a hallgatók:

* Agrártermelés természettudományi alapjai
* Agrárgazdaságtan
* EU intézményrendszere
* Agrárinformációs rendszerek
* E-szakigazgatás
* Gazdasági jog alapjai
* Közigazgatási jog és szervezés
* Környezetgazdaságtan
* Mezőgazdasági ismeretek
* Mezőgazdasági üzemtan
* Regionális gazdaságtan
* Támogatási és szabályozási rendszerek

A szakirány választást követően az előzőekben leírt tudást a további tantárgyakon elsajátítható ismeretek bővítik:

* Agrárjog, agrár-szakigazgatás
* Birtokpolitika és földügyi igazgatás
* Földmérési, térképészeti és ingatlan-nyilvántartási ismeretek
* Költségvetési gazdálkodás és számvitel
* Környezetjog és környezetvédelmi szakigazgatás
* Vezetési és kommunikációs ismeretek

Az informatikai eszközök és rendszerek alkalmazását az agrár, szak- és közigazgatási jellegű problémák megoldásában, a korszerű info-kommunikációs eszközök, módszerek és rendszerek alkalmazását, az információs rendszerek fejlesztését és alkalmazását, az adatbázisok tervezését, létrehozását és menedzselésével kapcsolatos feladatok ellátását, az informatikai támogatás és fejlesztés végrehajtásában történő közreműködést, a fejlesztési és üzemeltetési projektek tervezését, irányítását, illetve a szakértői rendszerek, intelligens megoldások alkalmazását az alábbi tanórák keretein belül sajátíthatják el a hallgatók:

* Adatbányászat
* Gazdasági informatika
* Információs rendszerek
* Multimédia

A szakirány választást követően az előzőekben leírt tudást a további tantárgyakon elsajátítható ismeretek bővítik:

* Adatbázisrendszerek megvalósítása
* Hálózati operációs rendszerek
* Offline alkalmazások fejlesztése
* Online alkalmazások fejlesztése
* Térinformatika

Az előírt arányok definiálatlanságából következően a fenti ismeretek arányai teljes mértékben megfelelnek a zavartalan oktatás lebonyolításához és a jól képzett Informatikus és szakigazgatási agrármérnökök képzéséhez.

KRITIKA: a GVAM dinamikus SWOT elemzéséhez hasonlóan az ISZAM szak dinamikus elemzése, ill. a karok dinamikus benchmarking elemzése nem zárult még le. JAVASLAT: ezen számítássorozat mindenképpen befejezendő és a teljes módszertan a hazai fórumok számára publikációra érdemes!

* Az intézményi tanterv és oktatási gyakorlat sajátosságait figyelembe véve megfelelő-e az elméleti és gyakorlati tanulmányok aránya.

A szak képzési és kimeneti követelményiben megfogalmazott elméleti és gyakorlati tanulmányok aránya, miszerint 60% az elméleti órák aránya és 40% a gyakorlati órák arány, eltolódott a gyakorlati oktatás irányába az informatikai szakirányon, így az arány a következőek szerint alakult:

* Informatikai szakirány: Összesen 2040 kontakt óra
	+ Elméleti órák a képzés folyamán összesen: 1005 óra (49%)
	+ Gyakorlati órák a képzés folyamán összesen: 1035 óra (51%)
* Szakigazgatási szakirány: Összesen 2145 kontakt óra
	+ Elméleti órák a képzés folyamán összesen: 1185 óra (55%)
	+ Gyakorlati órák a képzés folyamán összesen: 960 óra (45%)
* Az elméleti és gyakorlati foglalkozások támaszkodhatnak-e oktatási segédletekre, s az előírt tanulmányi területek és témakörök megismerését milyen kötelező és ajánlott szakirodalom, illetőleg más információhordozón biztosított tananyag támogatja, mennyire realisztikus a szakirodalmi követelmény, mennyire segíti vagy gátolja az intézmény infrastrukturális háttere (a tudományág megkövetelte szempontok figyelembe vételével) a képzési és kimeneti követelmények teljesülését a képzés során.

Minden tantárgyi követelményben rögzítve van legalább 1 kötelező irodalom, mely tartalmazza azokat az ismereteket, mellyel a hallgató képes teljesíteni az adott tárgyat. Továbbá találhatók ajánlott irodalmak, melyek az adott területen túli ismerethez juttathatják a hallgatót.

A szakirányos tárgyak online támogatása példaértékű: saját e-learning megoldások, wiki, példatár, lexikon, könyvtár, online szakértői rendszerek és keretrendszerek, OLAP, online elemző modulok, …

Az oktatási segédletekhez való hozzájutás az alábbi módokon történhetnek:

* Papír alapon (az egyetemi könyvesboltból.)
* Az intézmény infrastrukturális háttere segíti a képzési és kimeneti követelmények teljesülését a képzés során az e-learning (ingyenesen felkínált, online letölthető tartalmak) úton továbbadott tananyagok segítségével.
* Közvetlen az oktatóktól kapott órai prezentációk, melyek általában az évfolyamok közös e-mail címére kerülnek megküldésre.
* Az intézményi tantervekben megjelenő képzési és kimeneti követelmények érvényesülését dokumentálják-e a hallgatók írásos munkái (írásbeli vizsga anyaga, műhelymunka, szakdolgozat), melyekből kitűnik, hogy a meghatározott tudományterület és téma oktatása az elvárható eredményre vezetett-e, s a számonkérés megfelelőképpen biztosítja-e a diplomaszerzéshez elengedhetetlen tanulmányi teljesítményt.

A szakmai alapozó tárgyak elvárásai a képzési és kimeneti követelményben meghatározott ismeretek szerint kerülnek összeállításra, melyekről a hallgatók a félév során többször is beszámolnak zárthelyi dolgozatok illetve szóbeli, vagy írásbeli vizsgák formájában. A szakirányos tárgyak esetében elsődlegesen a piaci értékek visszatükröződése jelenik meg a hallgatói számonkérésekben, vagyis a hallgató szembesül a vele szemben támasztott leendő munkaerő-piaci elvárásokkal. Ezen piaci elvárásoknak való megfelelésről a hallgató a tanulmányai végén egy potenciális piaci értékkel rendelkező szakdolgozatban ad számot.

* Vizsgálni kell, hogya képzés mely elemei miképpen szolgálják a kompetencia-lista egyes összetevőinek fejlesztését. A vizsgálat kiterjed a képzés korszerűségére, a sokoldalúság elsajátításának feltételeire (pl.: az idegen nyelvi képzés és eredményei, jártasság a társtudományok alapismereteiben). A látogató bizottság feladata a kompetenciák elsajátításához a képzőhely által nyújtott konkrét támogatások felmérése (gyakorlatok, tréningek, hallgatói önálló előadástartás stb.). Ebben az értékelésben a fontosabb területek összehasonlító értékelését és a másoknak is javasolható jó gyakorlatok összefoglalását kell szövegesen elvégezni.

A fenti vizsgálati szempontok kontúrtalan megfogalmazásából következően ezen fejezet objektív értékelésére a látogató bizottsági tagok nem lehetnek képesek. A megfogalmazásból nem derül ki egyértelműen, hogy mi is a látogató bizottság feladata, illetve a halvány körvonalakkal megfogalmazott szempontok teljes körű értékeléséhez nem áll rendelkezésre elegendő idő. A rendelkezésre álló tranzakciós szintű adatrendszerezés, ezekre épülő riportálás és a riportok értelmezése minden kevéssé kontúros elvárás kapcsán megalapozottan vélelmezni engedi, hogy kardinális probléma nem érhető tetten. A kontúrtalan ellenőrzési rétegek finomhangolásába pl. a SZIE GTK ISZAM képzés önértékelése során felhalmozott innovatív minőségbiztosítási tapasztalatok bevonása értékes lehet a MAB számára!

E tekintetben az alapvető **vizsgálati szempontok**:

* + Az adott szakterület átfogó, elméleti ismerete.
	+ A szakma gyakorlati követelményeinek teljesítése.
	+ Speciális jártasság és felkészültség (pl. a szakirányok terén).
	+ Felkészítés a hivatásra.
1. Személyi feltételek
* A szakfelelős, a szakirány felelősök és a tantárgyak felelősei megfelelnek-e az akkreditációs követelményeknek?

A szakfelelős, a szakirány felelősök, illetve a tárgyfelelősök mindnyájan egyaránt megfelelnek a tudományos fokozattal illetve a kreditszámmal szemben támasztott követelményeknek.

* A szakfelelős, a szakirány felelősök és a tantárgyak felelőseinek kompetenciája, kutatói területének, tudományos publikációinak összhangja a szakkal, szakiránnyal, gondozott tantárggyal.

A szakfelelős, szakirány felelős és tárgyfelelősök kompetenciája, kutatói területe és publikációs listái összhangban állnak a szakon oktatott tárgyakkal.

* Miként alakul az AT/AE/V oktatók aránya a szakon?

A szakon a teljes munkaidős oktatók 91%-ot, míg a nem teljes munkaidős oktatók 9%-ot tesznek ki, ami megfelel az elvárásoknak.

1. A képzéshez kapcsolódó kutatások, szakmai műhelyek
* A kutatások és kutatási kapcsolatok kiterjedtsége, tartalmi összefüggések, nemzetközi kitekintés

A szakirány felelősök, illetve az oktatók kapcsolatainak köszönhetően a hallgatóknak lehetőségük van részt venni, nemzetközi kutatásokban. Az informatikai szakirány felelőse révén a hallgatók egy része részt vehetett egy németországi tanulmányúton, amely keretében a német tanácsadási rendszert tanulmányozhatták, és az ott összegyűjtött tapasztalatokat adaptálták a hazai tanácsadási folyamatokba.

* A kutatási együttműködés jelei a szakon és szakok között

Mivel az Informatikus és szakigazgatási agrármérnök szak „testvérszakja” a Gazdasági és vidékfejlesztési agrármérnök szaknak, így a kutatási együttműködés a szakok között könnyen megvalósítható (vö. Horváth Henrietta szakdolgozata, mely módszertanilag tantervi reformmal felérő megközelítést vázolt fel a vidékfejlesztési kérdések operacionlizált kezelése érdekében).

1. Infrastrukturális feltételek
* Általános infrastrukturális feltételek

Eddig két évfolyam végzett az Informatikus és szakigazgatási szakon, az oktatás zökkenőmentesen lezajlott, így kijelenthető, hogy az egyetem által nyújtott infrastrukturális szolgáltatások (pl.: intelligens táblával felszerelt szemináriumi termek) megfelelőek a szak igényeinek. Mivel a képzés súlypontja (helyesen!) kevésbé a műszaki jelleg, mint a rendszerszintű, strukturált gondolkodásmód erősítése, így az infrastrukturális igény önmagában is minimális. A többletérték-termelésre fókuszáló informatika, mint filozófia! nem a lehetőségek feltárását, hiszen ez a számítástechnika feladata, hanem a meglévő technológiai megoldások gazdaságilag racionális kombinációjának keresését tűzi ki célul.

* A szak speciális feltételei

A látogató bizottság honnan is tudhatná, hogy az általa bírált szakon folyó oktatás során, milyen speciális infrastrukturális feltételek szükségesek. Mivel az akkreditációs bizottság központilag nem állított össze ilyen listát minden egyes akkreditálásra váró szak esetén, így a látogató bizottság kénytelen elfogadni a minden speciálisnak nevezett infrastrukturális feltételt, amelyet a helyszínen ilyen „pecséttel” ellátott feltételként tárnak elé.

A SZIE GTK ISZAM szak speciális erőforrása az 1998 óta folyamatosan fejlődő miau.gau.hu szolgáltatástömeg, mely tartalmában, méretében, irányultságában egyedülálló didaktikai támogatást ad minden érdeklődő Hallgatónak!

1. A képzési létszám és kapacitás
* A hallgatói csoportok kölcsönhatásai, hallgatói terhelések megoszlása, egyénre szabott képzés lehetőségei

A szak minden Hallgatója (a kis létszámnak és a szakirány szempontjából kísérleti tantervnek köszönhetően) egyéni tutorálás keretében kapott segítséget: a bukások és gyengébb érdemjegyek aránya a jeleshez mérten jelképes, hiszen a tutor feladata nem a stigmatizálás, hanem a folyamatos felzárkóztatás, az alkotói motivációk fenntartása, a típushibák felismerésére és elkerülésére való felkészítés, a jó-jobb-legjobb skála ad hoc értelmezni tudásának kialakítása…

1. A szak hallgatói
* A hallgatók előképzettsége, igények és adottságok

A szakon hallgatók előképzettségének felmérésére nem áll elegendő idő a látogató bizottság számára, emellett felmerül az a kérdés, hogy ezen szempont vizsgálata miben tudja befolyásolni az akkreditáció kimenetét? A szakra jelentkező hallgatók az ország több területéről érkeznek, különbféle előképzettséggel, így csak ajánlások fogalmazhatók meg, hogy a jelentkező hallgatók milyen ismeretek birtokában tudják az itt lévő tanulmányaikat könnyebben abszolválni.

A szakra jelentkező hallgatóknak előnyük származhat abból, ha középiskolai tanulmányaik során informatikai illetve agrár ismeretekre is szert tesznek.

A szakirányos (kísérletinek indult) didaktikai megoldások a magas szintű és arányú TDK-aktivitáson, ill. magának a minőségbiztosítási szemléletnek a tetten érhetőségének keresztül megkérdőjelezhetetlenül legitimálhatók! A képzés logikája tehát képesnek tekinthető tetszőlegesen heterogén hallgatói erőforrások piacképes szintű tudással való ellátására!

# A képzési folyamat elemzése, eredményei

A képzési folyamat értékelésében **valamennyi szempont esetében figyelemmel kell lenni:**

* az érvényes képzési és kimeneti követelményekre, és az akkreditációs követelményekre,
* a gyakorlatban megvalósuló oktatási folyamat eredményeire, a tantervekre, tematikákra, az oktatás vizsgálható elemeire (dolgozatok, szakdolgozatok, feladatok), a képzési eredményekre, a belső életpályára (lemorzsolódás, tehetséggondozás…), elhelyezkedési lehetőségekre és a munkaerőpiacon való beválásra,
* a tudományterület eredményeinek figyelembevételével megfelelő-e a tananyagfejlesztés (tanterv-, tantárgyak), és a módszertan megújítása.
* a képzési formákra (nappali, esti, levelező, távoktatás), ezek arányára,
* az oktatók szakmai fejlődési lehetőségeire, teljesítményére, a terhelésekre,
* a támogatott kutatási és fejlesztési munkákra, ezekbe mennyire vonják be a diákokat,
* a képzés minőségbiztosítására.

A részletes értékelés szempontjai:

A kurzusok jellege

1. Az egyes tantárgyak oktatásában milyen arányban fordulnak elő
	* 1. előadás az egész évfolyamnak

Az alacsony évfolyamlétszám miatt, nem került sor csoportbontásra, így az elméleti órák 100%-a az egész évfolyamnak előadás formájában került megtartásra.

* + 1. szemináriumi foglalkozás tanulócsoportoknak

Az alacsony évfolyamlétszám miatt, nem került sor csoportbontásra, így az gyakorlati órák 100%-a az egész évfolyamnak szakszeminárium formájában került megtartásra.

* + 1. (laboratóriumi, műhely, külső, üzemi…) gyakorlatok, azok féléves, a nyári, az oktatás közbeni megoszlása.

A nyári gyakorlat a negyedik félévet követően kerül lebonyolításra az egész évfolyam számára három hetes intervallumokban 8 fős csoportbontásban, amely során a hallgatók az egyetem egyik tanüzemén (babatvölgyi tanüzem) keresztül megismerkedhetnek az agrártermelés alapjaival.

A féléves gyakorlat a képzés 7. félévében kerül lebonyolításra, amely 13 hét vállalati-üzleti gyakorlatot jelent. A részvétel az egyes gyakorlati helyeken lehet önerőből való elhelyezkedés külső cégeknél, illetve az egyetem is lehetőséget ad a szakmai gyakorlati félév abszolválására. A szakirány esetében a preferált a közös alkotó tábor volt, melyben nem csak ISZAM, hanem GVAM Hallgatók is részt vehettek, az ISZAM Hallgatók szignifikánsan magasabb hadra foghatósága mellett!

1. Az összes tanulmányi munkaidő-ráfordításból (összkredit × 30 óra) mennyi a tantervben felkínált „kontaktóra”? (A maradék az egyéni felkészülés)

Az informatikai szakirányon az összes megszerezhető kreditek száma 171, amely 5130 óra összes tanulmányi munkaidő-ráfordítást jelent, melyből a hallgatóknak 2040 felkínált kontaktórán való részvételre van lehetősége.

Az szakigazgatási szakirányon az összes megszerezhető kreditek száma 175, amely 5250 óra összes tanulmányi munkaidő-ráfordítást jelent, melyből a hallgatóknak 2145 felkínált kontaktórán való részvételre van lehetősége.

A szakirányos időigény a sok alkotási feladat miatt életforma-jellegűvé vált: a legjobb ISZAM-Hallgatók lényegében minimális biológiai és társadalmi szükségletein túl mint a szakterület misszionáriusai már Hallgatóként is benne éltek a szakmai közéletben (spin off cégek projektmenedzsereiként, demo-megoldások fejlesztőiként, sőt demonstrátorként mások számára órákat adva).

1. Vannak-e, és milyen mennyiségben
	* 1. önálló empirikus, kutatási jellegű feladatok
		2. a szakterület specifikumainak megfelelően a gyakorlathoz kapcsolódó önálló empirikus feladatok
		3. csoportos projektek

Ezen kérdések megválaszolására, csak részben van lehetőség, mivel az ellenőrizhető, hogy a fent felsorolt feladatok szerepelnek-e az oktatás során, és természetesen a képzés folyamán a hallgatók rendszeresen kapnak mind önálló, mind csoportos feladatokat a különböző tárgyak keretein belül, viszont ezen feladatok mennyiségének felmérésére ilyen rövid idő alatt nincs lehetőség. A wiki példatár és a miau-könyvtár, vagyis a Hallgatói e-portfóliók alapjai egyértelmű képet adnak arról, hogy a Hallgatói feladatok valóban piacképesek ennek minden rétegére kiterjedően. Amennyiben ennél részletesebb statisztikai képre lenne szükség, akkor a megfelelő státuszváltozókat a MAB részletes szabályokban kell, hogy előre rögzítse, hogy a szükséges adatok gyűjtése és a státuszváltozók hozzárendelése a tranzakciós szintekhez operacionalizálható legyen.

1. Milyen mennyiségben fordulnak elő szakirodalmi feldolgozáson alapuló feladatok?

Az egyes tárgyak esetében készítendő önálló feladatok esetében szakirodalmi feldolgozást is szükséges beépíteniük a hallgatóknak, ezzel is tapasztalatokat szerezve a szakdolgozat elkészítéséhez. A hangsúly soha nem a leíró, hanem a bizonyító tudáselemeket volt a szakirányos képzésben. Ennek ellenére a 40 pontos dolgozatírási önteszt világos iránymutatást ad a szakirodalommal való korrekt bánásmód részleteire vonatkozóan. Ezen elveknek a már végzettek publikációi sem felelnek meg a szerkesztőségi tapasztalatok alapján, vagyis ezen elvek univerzális elterjesztése ajánlatos lenne!

1. Biztosítanak-e egyéni konzultációs lehetőségeket
	* 1. vizsgákra felkészülésben

A konzultációs lehetőségekre az órákon, illetve az azokat követő időpontokban van lehetőség a közös alkotás esetén szinte korlátlanul.

* + 1. az egyéni illetve csoportos feladatok megoldásában

A konzultációs lehetőségekre az órákon, illetve az azokat követő időpontokban van lehetőség a közös alkotás esetén szinte korlátlanul.

1. A szakdolgozatoknál
	* 1. milyen terjedelemben és milyen elmélyültségben kerülnek kiírásra szakdolgozati feladatok, hogyan történik az értékelésük?

Az értékelések a megszokott módon történnek. Egyrészről a dolgozat készítésének kontrollját a konzulens végzi (a szak esetében ezek korrektúra formájában jelennek meg), ezt követően kerülnek a dolgozatok egy külső- és belső bírálóhoz, akik mind tartalmi, mind pedig formai szempontból értékelik. A végső értékelés pedig a dolgozat prezentációjakor történik meg az államvizsga keretében, melynek főpróbája általában az egyetemi Tudományos Diákköri Konferencia.

* + 1. a szakdolgozati témák meghatározási módja, külső szakértő (konzulens) bevonása

A szak esetében a témaválasztás egy hibrid megoldásnak tekinthető. Ugyanis, a folyamat elsődlegesen a piaci értékeket képviselő témák meghatározásával kezdődik, mely során egy adott külső piaci partner számára esetlegesen megoldandó probléma és annak módszertani megoldása kerül felvázolásra, ezt követően pedig formálisan az oktató kezdeményez, viszont a hallgatók analógia érzékének hatására alakul ki a végső téma meghatározás. A szak hallgatói létszámát tekintve kísérleti jelleggel döntő részt a szakirányfelelős, illetve a piaci partnerek kerültek bevonásra témavezetőként. Továbbá a belső koordinálás támogatása érdekében további munkatársak is rendelkezésre állnak.

A hallgatók témaválasztásának megoszlása a szakterület egyes jellemző területei között az alábbi kulcsszavak említhetők (a http://miau.gau.hu/avir/public/iszam\_tudhatter\_v2.xls vezetok\_resztvevok\_iszam\_report munkalap alapján): e-learning, OLAP, szakértői rend-szer, tanácsadás, programozás, ingatlan.

* + 1. milyen belső segítséget adnak a szakdolgozatok elkészítésében?

Lehetőség van a dolgozat által érintett társ-tudományterületek szakértővel való konzultációra. A Hallgató saját jól felfogott érdeke, minél több oktatóval egyeztetve keresni egy téma egyensúlyi pontjait. A TKI ill. a GMI mint a szakirány(felelős)t közvetlenül befogadó szervezeti egységek dolgozóinak egy része nagy érdeklődéssel és segítőkészséggel követhette a Hallgatók alkotási folyamatait (vö. TDK-bizottsági tagság, háttérkonzultációk, MY-X szemináriumok).

1. Milyen mértékben és formában vonnak be a külső (gyakorlati illetve kutatási) intézményeket az oktatásba, vannak-e külső gyakorlóhelyek, szakmai kapcsolatok?

A külső intézmények bevonásának objektív értékelése az oktatásba a látogató bizottság számára a helyszíni látogatás során nem lehetséges. Ezen szempont értékelése a látogató bizottság szubjektumán múlik. A külső gyakorlati helyek felmérése, már korábbi értékelési szempontokban is szerepelt, a különböző vizsgálati szempontok ismétlődése felesleges. A külső partnerek hatékony bevonását a TDK-Bizottságok összetétele, a kijelölt témák piaci kötődése bizonyítja.

1. Milyen színvonalú a gyakorlati ismeretek átadása, annak feltételrendszere?

Mivel az akkreditációs bizottság központilag nem állított össze olyan feltételrendszert, amellyel a gyakorlati ismeretek átadása egzakt módon mérhető lenne, így ezen szempont megválaszolása ismét a látogató bizottság szubjektuma alapján tölthető csak ki.

Maguk a Hallgatói alkotások bizonyítják, hogy a tudástranszfer nem csak egy felszínes, elvi szintű megértési folyamat volt, hanem mélyen operacionalizált, minőségbiztosított (önellenőrzött, ill. csoportmunkában felügyelt) alkotási folyamat.

Módszertani oldal

1. Vannak-e intézményes lehetőségek a tanulással kapcsolatos módszertani segítségnyújtásra?

Az egész szakirányos képzés nem más, mint egy kutatás-módszertani, gondolkodás-módszertani, életvezetési, karriertervezési, tehetséggondozási (<http://miau.gau.hu/myx-free/index_career.php3>) tanácsadási folyamat! Hiszen csak ennek eredményeként állhatnak elő ilyen teljesítményvolumenek és minőségi szintek.

1. Milyen lehetőségek vannak a gyakorlati ismeretek elsajátítására, a kompetenciák fejlesztésére?

Az informatikai szakirányon, ahogyan már korábban említésre került a kontaktórák között kiegyenlítődött az elméleti, illetve a gyakorlati órák száma. A gyakorlati órák lehetőséget nyújtanak az informatikai ismeretek gyakorlati elsajátítására, valamint az agrárismeretek laboratóriumi, illetve helyszíni látogatások keretében történő megszerzésére. Emellett a gyakorlati ismeretek megszerzését támogatja a már korábban szintén említett nyári gyakorlat a negyedik félévet követően, illetve a féléves gyakorlat a képzés 7. félévében, amely 13 hét vállalati-üzleti gyakorlatot jelent.

A szakirányos gyakorlati képzés maga az alkotási vágy felébresztése és sikerre vitele, ami az alkotások révén önlegitimáló.

1. Milyen lehetőségek vannak a szakirodalmi tájékozódásra?
	* 1. A könyvtár(ak) állapota (állománya, olvasási és kölcsönzési lehetőségek, másolás)

Mivel az akkreditációs bizottság központilag nem állított össze olyan feltételrendszert (például mekkora méretű könyvállománnyal kell rendelkeznie egy könyvtárnak és ezen belül milyen arányban kell lennie a friss kiadású könyveknek a teljes állományhoz képest, hogy egy könyvtárat korszerűnek lehessen ítélni, vagy bizonyos létszámú hallgatók esetén milyen hosszúnak kell lennie a nyitvatartási időnek, hogy az kellő mértékben kiszolgálja a hallgatóság igényét stb.), amellyel a könyvtárak állapota egzakt módon mérhető lenne, így ezen szempont megválaszolása szintén a látogató bizottság szubjektuma alapján tölthető csak ki. Így kijelenthető, hogy a könyvtár megfelelő állománnyal rendelkezik, a könyvtár lehetőséget nyújt a nyitvatartási időben a hallgatók számára a könyvek helyben történő olvasására, a könyvekből történő esetleges fénymásolásra, illetve a kölcsönzésre is.

A szakirányos képzésben az összes kapcsolódó Hallgatói feladat korlátlanul áll rendelkezésre a miau.gau.hu keretében sok évre visszamenőleg. Emellett szerencsére az Internet elegendő ahhoz, hogy adott ismerethiányt magyar és angol nyelven minimális idő alatt a jól képzett információ brókerek (pl. az ISZAM Hallgatók) be tudjanak azonosítani.

* + 1. Miként biztosítják a hozzáférést a kötelező és ajánlott irodalomhoz?

A kötelező és ajánlott irodalmak, vagy megvásárolhatók az egyetem jegyzetboltjában, vagy elektronikus formában kerül a biztosításra a hallgatók számára, vagy pedig hozzáférhetők az egyetem könyvtárában.

A szakirány esetében: minden fontos dokumentum a miau.gau.hu keretében rendelkezésre állt, ill. ad hoc internetes források mindenkor kellő támogatást adtak a potenciális hiányok lefedésére.

* + 1. Számítógépes lehetőségek

Az egyetem számítógéppel felszerelt géptermekkel biztosítja a hallgatók számára a számítógépes lehetőségeket, ahol a gyakorlati órák időpontjaiban férhetnek a számítógépekhez a hallgatók. Lehetőség van a hallgatók számára kialakított közösségi terekben a folyamatos számítógépes hozzáférésre, illetve az egyetem majdnem teljes területén elérhető a wifi hálózat, amelyre a hallgatók saját azonosítójukkal tudnak csatlakozni.

* + 1. Mennyire várják el az idegen nyelvű olvasást különböző feladatokban (referátum, házi dolgozat, szakdolgozat)?

Azon feladatokban (házi dolgozat, szakdolgozat), ahol szakirodalmi feldolgozást is kell végezni elvárás az idegen nyelvű szakirodalmak említései is.

A szakirányos kihívásokban ugyan több ponton megfogalmazódott az idegen nyelvűség szükségszerűsége, maga a miau.gau.hu/my-x.hu is számos idegen nyelvű támogatást kínált, de a középiskolától a piacképes (alkotás-orienált) BSC kimenetig nem fér bele minden egyszerre: HA indul ISZAM-MSC, akkor ajánlásképpen megfogalmazható, hogy ott nagyobb hangsúlyt kell majd fektetni az idegen nyelven is értelmezhető alkotási folyamatok elérésére.

1. Milyen mértékben állnak rendelkezésre tankönyvek és jegyzetek az egyes tárgyak oktatásában?

A fenti vizsgálati szempont nem ad egyértelmű leírást arra, hogy mi is a látogató bizottság feladata és ezen kérdésre milyen választ vár el az akkreditációs bizottság, esetleg egy szám értéket, vagy valamilyen arányszámot.

A miau.gau.hu minden fontos/szükséges dokumentumot tartalmaz a szakirányos tárgyak esetében.

1. Milyen a nem nappali tagozatok taneszköz-, könyvtár- és informatikai ellátása?

Az Informatikus és szakigazgatási agrármérnök képzésen, csak nappali tagozatos képzés indult, de infrastrukturális feltételek ugyanúgy adottak, a levelező illetve, az esti képzések lebonyolításához is.

1. Milyen lehetőségek, támogatások vannak
	* 1. külföldi részképzésre,

Az egyetem folyamatos lehetőséget nyújt külföldi részképzésre az Erasmus pályázatokon keresztül, illetve az informatikai szakirány felelős németországi kapcsolatai révén szintén segítséget tud nyújtani a hallgatóknak egy németországi egyetem féléves részképzésén való részvételre.

* + 1. részvételre szakmai rendezvényeken,

A szakon hagyománnyá vált a rendszeresen megrendezésre kerülő My-X szemináriumokon való részvétel, melyeken a szak hallgatói előadóként, illetve résztvevőként szerepeltek. Ezen felül azon hallgatók, akik konferenciákon való megjelentetésre érdemes témákon dolgoztak támogatást kaptak ahhoz, hogy olyan konferenciákon mutathassák be munkáikat, mint például az Agrárinformatikai Nyári Egyetem és Konferencia, valamint a VIII. Alkalmazott Informatika Konferencia.

* + 1. más szakok kapcsolódó óráinak hallgatására?

A szak hallgatóinak lehetősége nyílik a társterületek felé történő tárgyfelvételre, áthallgatásra, ezzel a szaktudás bővítésére. A szak multidiszciplinaritásából fakadóan számos hallgató élhet ezen lehetőséggel, ezzel párhuzamos képzésekben is részt vehetnek. Megfelelő létszám esetén lehetőség nyílik a szakon belül induló két szakirány egyszerre való felvételére és elvégzésére. Az áthallgatások lehetőségét a szabadon választható tárgyak is biztosítják.

Mennyiségi értékelések

1. Mennyi időt vesz igénybe a szakmai gyakorlat, s milyen időrendben (év közben, nyáron)?

A képzés során a 4. félévet követő nyáron egy 3 hetes szakmai gyakorlaton vesznek részt a hallgatók, illetve a 7. félévben egy 13 hetes szakmai gyakorlati félévet kell teljesíteniük vagy az egyetem által biztosított, vagy pedig saját maguk által választott gyakorlati helyen.

1. Az oktatás során a követelmény
	* 1. a szemináriumi dolgozatok,
		2. szakirányos esetben lehetőség szerint nincs dolgozatírás, minden kompetencia a végső alkotáshoz való hozzájárulásának mértékén keresztül hathat kizárólag, a leíró tudás nem preferált, a procedurális tudás preferált.
		3. egyéb önálló, írásos dolgozatok (pl. tesztbeszámoló) száma.
		4. szakirányos esetben lehetőség szerint nincs jegyadó teszt, ehelyett öntesztek, önellenőrzési szabványok, analógia-érzéket támogató hasonló feladatok állnak rendelkezésre, de érdemjegyet csak sikeres alkotási folyamattal lehet szerezni.
2. Beiratkozottak körülbelül hány százaléka fejezi be a képzést a mintatanterv szerint?

A beiratkozottak körülbelül 30%-a végzi el a képzést a mintatanterv szerint.

2006-ban beiratkozott 31 hallgató, amelyből a mintatanterv szerint végzett 11 hallgató, ez 35,5%-os arány.

2007-ben beiratkozott 16 hallgató, amelyből a mintatanterv szerint végzett 4 hallgató, ez 25%-os arány.

1. Mennyi idő alatt végzik el a szakot átlagosan, és milyen az eloszlás?

ilyen kis esetszám kapcsán ezen kérdésnek nincs relevanciája

A tudásértékelés jellemzése

1. Az elméleti anyag számonkérése
	* 1. kollokviumok száma, megoszlása félévenként

A informatikai szakirányon a kollokviumok száma 30 db a 6 félév alatt, amelyek közül 4 az első félévben, 4 a második félévben, 8 a harmadik félévben, 4 a negyedik félévben, 5 az ötödik félévben, illetve 5 a hatodik félévben teljesítendő.

* + 1. a kollokviumok megoszlása jellegük szerint (szóbeli, írásbeli, illetve az utóbbi esetben a teszt vagy esszé jelleg)

KRITIKA: a jelenlegi önértékelés nem tartalmaz ilyen jellegű háttértáblázatokat! ENNEK OKA AZONBAN AZ, HOGY A KITÖLTÉSI ÚTMUTATÓBAN ILYEN JELLEGŰ PRIMER ADATIGÉNY EGZAKT MÓDON NEM VOLT DEFINIÁLVA! EZÉRT EZ AZ ADATIGÉNY MÁR AZ LB JELENLÉTEKOR TÚLKÖVETELÉSNEK MINŐSÜL!!!

* + 1. (ha vannak) az alapvizsgák illetve szigorlatok jellege (van-e írásbeli rész, bizottság előtt történik-e, van-e gyakorlati része).

Az alapszakon nem kerül sor szigorlati vizsgára.

1. A gyakorlatokat miként értékelik (külön tárgyakként vagy az elmélettel együtt)?

A szakirányos tárgyak esetén minden az alkotáson keresztül értékelődik, de a kritikának (jegyadásig vezető kérdéssorozatnak) mindenkor van tételes kivitelezési és stratégiai/elméleti vetülete.

1. Hogyan kerül be az értékelésbe a szakmai gyakorlat?

A szakmai gyakorlati félév a képzés során megszerezhető kreditek közül harmincat tesz ki, amelyről a hallgatóknak gyakorlati naplót kell vezetniük.

A szakirányvezetővel közösen abszolvált 13 hetes gyakorlat értékelése a piaci partnerekkel közösen, munkahelyszerűen történt.

A végzettek diplomaszerzés utáni pályája

1. Milyen arányban kerülnek be az alapképzés végzettjei a mesterképzésbe?

4/9?

1. Milyen arányban kerülnek be a mesterképzés végzettjei a PhD képzésbe? (csak ahol ez releváns)

még nem aktuális

1. Hol helyezkednek el a munkába álló alap- és mesterszakot végzettek?

Haszongépjármű-kereskedelem, élelmiszerkereskedelem, K+F

1. Intézményi kapcsolatok a végzettekkel.

Rendszeres személyes utánkövetés

1. A munkába állók tapasztalatainak érvényesítése a tananyagfejlesztésben és az oktatás­módszertanban.

# A volt hallgatók mára a trénerek, tehát direkt ráhatásuk van az oktatás leggyengébb láncszemeinek finomítására.

# Minőségbiztosítás, minőségfejlesztés

## E tekintetben vizsgálni szükséges:

* A szakot gondozó szervezeti egység(ek) irányítását/irányíthatóságát, az egységek együttműködését, hatását az oktatás sikeres megvalósíthatóságára.

A vizsgálandó területek általános megfogalmazásából nem derül ki a látogató bizottság számára, hogy mit is értünk ezen vizsgálat alatt, így a tételes vizsgálati szempontok hiányából következően ezen rész kitöltése szintén szubjektív tényezőkön alapszik.

A kísérleti időszakban a szakirány vezetője egyszemélyi felelősként hozott döntéseket a Hallgatókkal és oktatókkal folytatott folyamatos eszmecserék alapján. A Hallgatók meggyőzése sokkal hatékonyabb bármilyen cél és eszközrendszer kapcsán, mint a teljesítményfüggetlen bérezéssel védett egyes oktatói attitűdök áttörése. Nem szak-specifikus probléma, de az oktatói teljesítményértékelés rendszerét össze kell kapcsolni a szankciórendszerekkel és elsődleges a legitim célok elérése kell, hogy legyen.

* A vezetés elfogadottságát, a képzést befolyásoló esetleges kooperatív kultúrát (szervezeti klíma) a szak oktatói karában, illetve a szak és a tágabb intézményi közeg között.

A szakirányos vezetés kétféle stratégia követett: minden olyan esetben, amikor nem volt önként jelentkező oktatói szinten adott feladatra ennek újszerűsége miatt, akkor példamutatás jelleggel kellett a vezetőnek el(ől)járni. Minden olyan esetben, amikor csapatszellem alakult ki, konszenzusos/legitim döntésig lehetett eljutni a csapattagok között.

A vizsgálandó területek általános megfogalmazásából nem derül ki a látogató bizottság számára, hogy mit is értünk ezen vizsgálat alatt, így a tételes vizsgálati szempontok hiányából következően ezen rész kitöltése szintén szubjektív tényezőkön alapszik.

* Milyen szervezett formák állnak rendelkezésre a szak működtetéséhez szükséges feltételrendszer fejlesztésére (infrastruktúra, tanulástámogatás…).

A SZIE GTK szervezetében is megjeleníti azt az elkötelezettségét, hogy működését a korszerű minőségmenedzsment elvei szerint alakítja. Ennek megfelelően a karon működik Minőségügyi Bizottság. A négy vezető oktatóból álló bizottság minőségügyi szakmai alapját jelenti, hogy vezetője rendszeresen részt vesz oktatás minőségügyével kapcsolatos konferenciákon és tanácskozásokon, egyik tagja pedig vezető auditori képesítéssel rendelkezik, több éven át tanácsadóként vállalati minőségügyi rendszerek fejlesztésében vett részt. A minőségügyi tevékenységet végzők kompetenciája tehát biztosított. A bizottság munkáját munkaterv szerint végzi, és erről évente legalább egyszer Kari Tanácson vagy a dékáni vezetésnek számol be.

A szakirány nem csak kutatás/oktatás-módszertani innovációban érdekelt, hanem egyben a saját magára vonatkozó minőségbiztosítás példamutató megalapozásában is. A szakirány kapcsán tehát az önértékelés tranzakciós szintű tényadat-vagyona önkéntesen/önszerveződően került kialakításra.

* Mely tevékenységekre van a szakon belül igazolhatóan minőségbiztosítási rendszer? Mit értenek alatta?

A szakon eddig létrehozott szabályozások és mérőeszközök (felmérések) a következők:

* + A GTK oktatói teljesítménymérésének rendszere,
	+ oktatói munka hallgatói véleményezésének szabályzata, illetve a mérésnél alkalmazott kérdőív kidolgozása,
	+ Kérdőíves mérési rendszer a végzős hallgatók körében,
	+ Kérdőíves mérési rendszer a felvett hallgatók körében.
	+ Tranzakciós szintű adatvagyonok építése, benchmarking elemzések készítése, piacképességi célok deklarálása és független szereplők általi elismertetése (pl. TDK, külső bíráló)
* Hogyan értékelik a hallgatók intézményes formában az oktatókat, milyen visszacsatolások történtek ennek hatására?

Az oktatói munka hallgatói véleményezése az erre a célra összeállított kérdőíves felméréssel történik. Az oktatói teljesítmény mérése féléves periódusban készül, ami az oktatási terhelések mérése mellett a kutatási, tudományos és a kari egyéb tevékenységet is számszerűsíti. Az eredmények személyekre, szakokra, intézetekre lebontva is elkészülnek, így a különböző beosztásban lévő oktatók teljesítménye is összehasonlíthatóvá válik. Ezen adatok vizsgálatával lehetőség nyílik az előrelépések, jutalmazások, kiemelt támogatások, illetve a tevékenységek átstrukturálására is. Ezen mérések összességében hozzájárulnak a szak minőségi oktatásának fejlesztéséhez, a változtatások indoklásához és a tényleges terhelések pontosításához.

A szakirány esetében az egyszeri felmérés és az eredmények egyszeri visszacsatolása helyett folyamatos érdekegyeztető iteráció történik, akár személyre szabottan is.

* Biztosítanak-e az oktatók számára a szakterületük ismereteinek megszerzését, módszertani fejlődést?

Lehetőséget biztosít a szak vezetése az oktatók folyamatos ismereteinek bővítésére, a tantárgyi átfedések félév előtti átvizsgálása, egymásra való épülés folyamatos fejlesztése, az óratervek összehangolása. Továbbképzési, önképzési, publikálási, illetve saját kiadású könyv lehetőségének megteremtése, hazai és nemzetközi konferencián való részvétel támogatása, térítés nélküli nyelvoktatás, kiváló munkák díjazása, kitüntetések.

A szakirányos képzés csapata egymást katalizálja az életen át tartó tanulásban. Bárki javasolhat új súlypontokat, s a hasznosnak tűnő változtatásokat mindenki köteles elsajátítani. Folyamatosan mindenki számára kötelező a többiek munkájának követése, kritikai értelmezése.

* A vezető oktatók megismerik-e beosztottjaik teljesítményét (pl. óralátogatások, írásbeli munkák elolvasása, részvétel kollokviumokon)?

A szakirány esetében minden részletre kiterjedő előzetes és munkaközi egyeztetés folyik a döntéshozó és az éppen érintett végrehajtók között. Az oktatás/kutatás-módszertani kísérlet egyben iskolateremtési kísérletként is értelmezendő!

* Milyen elismerése van a minőségi oktatói teljesítménynek?

Mivel az intézmény nincs berendezkedve teljesítménybérezésre, így a piacképes kihívások a piacon kell, hogy ellenértéket termeljenek az érintettek számára. Ez lehet külső megbízások elnyerése éppúgy, mint külső partnerek által katalizált pályázatokba való bevonás, ill. publikációs lehetőség felkínálása.

* Áttekintik-e rendszeresen az oktatás belső összefüggéseit (az egyes tárgyak anyagának egymásra épülését, az esetleges átfedéseket, stb.)?

Lehetőséget biztosít a szak vezetése az oktatók folyamatos ismereteinek bővítésére, a tantárgyi átfedések félév előtti átvizsgálása, egymásra való épülés folyamatos fejlesztése, az óratervek összehangolása.

A szakirány esetében a teljes informatikai ismeretanyag egymásra épülése megtervezésre került (Tantervfejlesztés wiki-szócikk). Amint ettől eltérések következtek be, az iteratív újrahangolás folyamatosan megtörtént. A teljesítménybérezés hiányának speciális következménye az is, hogy a MEGRENDELT oktatási tartalmakat egyes oktatók a felvállalás ellenére tudatosan is elszabotálhatják, s erre az esetre nincs érdemi szankcionálási lehetősége a szakirány vezetésének.

* Milyen módon történik, és hogyan igazolható a tananyagfejlesztés, módszertani fejlesztés, közvetlen személyes oktatói kapcsolódás a tanulási folyamatba?

A tranzakciós adatvagyon elsődlegesen hírek formájában keletkezik. A hírek értelmezése nyomán lehet olyan státuszváltozókat élettel megtölteni, melyek bizonyító erejű választ adhatnak a feltett kérdésekre, vagyis egy-egy oktató hírrel lefedett aktivitásában milyen kapcsolódási pontok érhetők logikailag tetten.

* Milyen adatok állnak rendelkezésre az oktatók szakmai/tudományos kapcsolatairól (tagság, tisztség, vendégelőadói meghívás, konferenciákon való részvétel illetve szereplés, publikáció), és a külföldi oktatók kapcsolatairól a karral? Vannak-e intézményes külkapcsolatok?

A tranzakciós adatvagyon elsődlegesen hírek formájában keletkezik. A hírek értelmezése nyomán lehet olyan státuszváltozókat élettel megtölteni, melyek bizonyító erejű választ adhatnak a feltett kérdésekre, vagyis egy-egy oktató hírrel lefedett aktivitásában milyen kapcsolódási pontok érhetők logikailag tetten.

* A szakkal kapcsolatos tudatos és rendszeres értékeléseket, mely a korszerű tudás szempontjából vizsgálja az újonnan megjelenő igényeket, a legjobb gyakorlatokat, a szak saját működése során szerzett tapasztalatokat, esetleg a szakkal kapcsolatos érdeklődés (pl. szakirány) megszűnését, valamint a beavatkozásokat, melyek ezen értékelések eredményeként születtek.

A minőségbiztosítási rendszer alapja egy szisztematikus monitoring rendszer kialakítása, aminek részeként félévi gyakorisággal kerülnek vizsgálatra a fejlesztési irányok és a változások eredményeinek hatásai. Ennek értelmében lehetőség adódik a fejlesztési célok eléréséhez szükséges korrekciók megvalósítására. Ezen korrekciók lehetőséget biztosítanak az oktatási, kutatási, adminisztratív, változások viszonylag gyors bevezetésére.

# Felhasználói szempontok, kapcsolati formák

A felhasználói szempontú megítélésben tekintett felhasználói körök a következők:

1. A *potenciális hallgatók***.**
2. A képzésben részt vevő *hallgatók*.
3. A *végzett hallgatók* (véleményük különösen fontos lehet).
4. A *munkaerőpiacnak az a része*, ahol jelentős számban elhelyezkednek, illetve elhelyez­kedhetnének a végzettek. Ezek a munkaadók, mint megrendelők fontosak.
5. A szakterület által azonosított és elfogadott, vagy az intézmény sajátos helyzetéből (pl. régiós adottságok) adódó érintettek köre.

A megítélés három fő szempontja:

##### A kapcsolat jellege:

* tart-e az intézmény kapcsolatot a felhasználói körökkel, ha igen,
* milyen ez a kapcsolat (formalizált, rendszeres vagy esetleges, véletlenszerű, informális-e)

A szak az önértékelésben bemutatott célcsoportokkal tart kapcsolatot, amely kapcsolati formákat aktív illetve passzív jelzővel illetnek. Az aktív kapcsolati formák alatt a tényleges megkeresések valamint a közvetlen kapcsolattartás, míg a passzív kapcsolati formák alatt az internetes felhívások, hirdetmények értendők, amelyek, mint lehetőségek adottak a szak után érdeklődőknek.

##### A kapcsolatot valamennyi felhasználói körben, mint célcsoportban, vizsgálni kell

* **potenciális hallgatók** (pl.: idejében megismerik-e az intézmény képzési rendjét és céljait?)

A potenciális hallgatók tájékozódhatnak a minden évben frissülő felvételi tájékoztatókból, emellett a szakokról az egyetemi honlapok adnak tájékoztatást, illetve a nyílt napok keretein belül lehetőségük van a potenciális hallgatóknak, hogy személyesen is feltegyék kérdéseiket, ezáltal bővítve ismereteiket a szakról.

* **hallgatók**:
* Tájékoztatást kapnak-e az egyes kurzusok követelményeiről, a tudásmérés formáiról?

A hallgatók minden félév elején, az első órákon részletes ismertetést kapnak a tantárgy oktatójától a követelményekről, a számonkérés formájáról, illetve a félév során bármikor hozzáférhetnek az elektronikus formában rendelkezésre álló követelményrendszerekhez.

* Milyen a tájékoztatás formája (pl. van-e, és milyen állapotú a képzéssel foglalkozó honlap)?

A tájékoztatás személyesen is megtörténik, valamint az egyes tanszékek honlapjairól letölthetőek az éppen aktuális követelményrendszerek.

* **végzettek** (pl. továbbképzési lehetőségek felmérése és kiajánlása, elhelyezkedés támogatás, a beválás alapján alkotott elégedettségértékelés)

Az alapszakon végzett hallgatók továbbképzése igény szerint megtörténik a mesterképzések keretein belül, ezen felül a szakon végzett bekapcsolódhatnak az egyetemi munkavégzésbe.

* **munkaadók** (vélemény az oktatás eredményéről, együttműködés a képzési folyamat során)

A külső munkaadókkal történő kapcsolatfelvétel megtörténik a minden évben megrendezésre kerülő állásbörzén, illetve a szakon oktatók kapcsolatain keresztül.

A miau.gau.hu egy fajta brandként minden egyes célcsoport számára kínál fontos tartalmakat, de MINT költségvetés nélküli online külső támogatástól nem várható el minden részlet piacképes megoldása, vagyis az online kommunikáció hatékonysága a jövőben továbbjavítandó! Erre megállapodás született a SZIE TÁMOP DPR projekt és külső hírszerkesztők közötti kooperáció kereteinek felvázolsával.

##### Használják-e az egyes célcsoportoktól szerzett információt a képzés fejlesztésében, azaz:

* Ismerik-e az érintettek elégedettségét az oktatási folyamat elemeivel kapcsolatban?

Szakirányos szinten nincs anonimitás: a csoportkohézió alapja az arc vállalása a vélemények mellé.

* A felmérések alapján kapnak-e az érintettek visszajelzést, történik-e visszacsatolás a fejlesztésekben? Milyen konkrét tartalmi, szerkezeti stb. változásokat vezettek be ezen információk alapján (új kurzusok, szakirányok, megszüntetett kurzusok, oktatói mobilitás stb.)?

Szakirányos szinten nincs anonimitás: a csoportkohézió alapja az arc vállalása a vélemények mellé.

* Milyen indokolható változtatást nem sikerült még végrehajtani és ennek milyen okai vannak?

Megfelelő mennyiségű helyettesítési kapacitás hiányában, ill. a túlmunka fogalmának zavarai és ennek honorálhatatlansága miatt egyes esetekben a nem megfelelő teljesítményt nyújtó oktatók azonnali lecserélése nem lehetséges, csak a szemeszterek végén adódik mód a HR újragondolására.

* Milyen formában van a hallgatóknak az oktatással kapcsolatos visszajelzésre? Hogyan biztosítják az érintettek személyiségi jogait

Mindenkinek joga van ALKOTNI! Senkinek nincs joga csak rombolni… Az alkotás járhat korábbi struktúrák megszüntetésével, átalakításával. Vagyis: Szakirányos szinten nincs anonimitás: a csoportkohézió alapja az arc vállalása a vélemények mellé. A szolgálati út be nem tartása előre deklarált jellemtelenség. Megoldási javaslatok megfogalmazása helyett csak a problémák megfogalmazása az éretlenség jele. Aki nem meri leírni véleményét, annak nincs is véleménye. Aki nem tudja felmérni, mit lehet elrontani egy-egy javaslat kapcsán, az nem alkalmas ennek ellenőrzésére. Ezen elvek mentén teljes a gondolati szabadság.

Jelenleg még csak előkészítés alatt áll az evolutív teljesítményértékelési rendszer bevezetése, ahol a gyengék szankcionálásából felépített erőtér a jók motiválására fordítandó.

Mindhárom szempontra térjen ki az önértékelés és a külső értékelés is. Néhány példa a lehetséges adatforrásokra: *szakos nyílt napok,* *nagy publicitású (hallgatói) rendezvények, állásbörzék.*

# Szakmaspecifikus szempontok (agrár vizsgálatok)

Tipikus hasonlóságelemzési feladat, melyek formálisan nem is kellene az önértékelés részeként kezelni, hanem az OSAP, ill. a felvi.hu adatrendszerekre a MAB maga építhetné rá az automatikus és közhasznú elemzési rendszert…

* A szakot indító kar tan- vagy gyakorlógazdasága, annak korszerűsége, technológiai színvonala

Mivel az akkreditációs bizottság központilag nem állított össze olyan feltételrendszert, amellyel a tangazdaságok korszerűsége és technológiai állapota egzakt módon mérhető lenne, így ezen szempont megválaszolása szintén a látogató bizottság szubjektuma alapján tölthető csak ki. Ennek hiányában csak az jelenthető ki, hogy a tangazdaságok állapota megfelel az oktatási körülményeknek.

* Biztosítja-e a tangazdaság a főbb növény- és állatfajokhoz kapcsolódó gyakorlati ismeretek elsajátítását?

Az egyetem babatvölgyi tanüzeme 9 állatfaj gondozási feltételeinek megismerését biztosítja a hallgatók számára. A tanüzemben megtalálhatók azok a fontosabb növények (például a lucernaszéna, őszi árpa, triticale, zab, stb.), melyek a tangazdaságban megtalálható állatok gondozási feltételeihez hozzájárulnak.

* A képzés mezőgazdasági alkalmazási területei

Az agrárinformatika kapcsán elegendő a gondolatkísérletek keretrendszere: hiszen egy információs rendszer tervezése virtuális közegben értelmeződik.

* Az informatikai felkészültség és készség mezőgazdasági foglalkoztatói igénykénti bemutatása

Az informatika helyes értelmezés szerint filozófia. A számítástechnikával nem keverendő. Ezért minden mezőgazdasági foglalkoztatóval saját terminológiája mentén kell tudnia a tudásmérnököknek szót érteni. Az „IT-halandzsa” káros a kooperációs folyamatokban. A mezőgazdasági döntéshozót arról kell meggyőzni tudni, mely pontokon milyen változtatás mennyi költséggel milyen eredményre vezethet. A megértési folyamat lényege a hasznosságbecslés: ha ebben konszenzus alakul ki, akkor a kockázatviselés kölcsönös. Az ISZAM Hallgatói minden dolgozat kapcsán kötelezően kell, hogy kezeljék: a cél, célcsoport, tervezett és tényleges hasznosság fogalmait!

* Lehetőségek a mezőgazdasági gyakorlati ismeretek elsajátítására

A szakot indító kar rendelkezik tangazdaságokkal (Babatvölgy, Józsefmajor), amelyek közül az ISZAM szak a Babatvölgyi tangazdasággal van folyamatos kapcsolatban. A tanüzem főtevékenysége a gyakorlati oktatás, a falusi vendéglátás és a szabadidős lehetőségek biztosítása.

A tanüzem a tevékenységét olyan irányba fejleszti, hogy az minél magasabb színvonalon tudja bemutatni a SZIE hallgatóinak a mezőgazdasági gazdálkodás feltételrendszerét, fejlesztési irányait.

*Ajánlott vizsgálati technikák, pl.:*

* a gyakorlógazdaság, tangazdaság tematikus látogatása (mennyiségi és minőségi szempontok számszerűsítése)
* Az informatikai eszközök elemzése szakmai és oktatási igények szerint

BSC szinten hatalmas rendszertervek nem várhatók el még Hallgatói csoportoktól sem. A közös munka felső szintjét az elektronikus szakigazgatási önálló feladat jelentette, melyben a Hallgatóknak komplex workflow-t kell alkotni a szakdolgozati témaválasztástól a diploma kiadásáig tartó lépések minőségbiztosításra, jogszerűségének szavatolására, az érdekegyeztetés informatikai támogatására. A megoldás nem érte el a piacképes szintet. Ezzel azonban megalapozta egy kapcsolódó MSC lehetséges kimeneti szintjét.

***- . - . - . - . - . - . - . -***

## Az akkreditációs eljárás eredményei

A párhuzamos megítélést végző bizottság – elsősorban az I.-V. alatti szempontokra alapozva – háromféle összegzést készít mindegyik értékelt képzésről.

1. **Akkreditációs javaslat**
2. **Minőségértékelés**
3. **Minőségfejlesztési javaslatok**

**1**. Az **akkreditációs javaslat** háromféle lehet:

* akkreditált, **A** – 20xx (5 évre)
* akkreditált, **A** – 20zz (kevesebb, mint 5 évre)
* nem akkreditált, **NA**.

Az akkreditációs javaslatot szöveges indoklás támasztja alá.

**2. Minőségértékelés**: az egyes képzések részletes szöveges értékelése a teljes megítélési folyamat alapján. Ennek elsődleges célja a minőség javítása és a minőségbiztosítás segítése. Az összegzés olyan mozzanatokat emelhet ki, mint pl.

* a szakmai jártasságok kiegyensúlyozott fejlesztése
* a képzés fizikai körülményei
* az oktatói állomány kor és státusz szerinti összetétele
* önálló kutatáshoz szükséges ismeretek oktatása
* bekapcsolódás kutatómunkába
* bekapcsolódás gyakorlati munkába
* nemzetközi kapcsolatok (oktatók, diákok)
* az oktatók tudományos/művészeti, szakmai közéleti tevékenysége

A megkezdett és sikeresnek minősítendő szakirányos kísérleti folyamatok teljes körűségének biztosítása esetén a SZIE GTK ISZAM szakiránya egyedülálló minőségbiztosítási rendszerrel fog rendelkezni. Ezen esettanulmány univerzalizálása a teljes szakra már komoly kari és egyetemi vezetői döntéseket tételez fel.

**3. Minőségfejlesztési javaslatok**

0. A szakirányos kísérletek kerüljenek át az eddigi TŰRT kategóriából a TÁMOGATOTT kategóriába szakirányos szinten.

1. Minden tapasztalatot igyekezzenek az érintettek publikálni a hazai minőségbiztosításban érintettek számára a minőségbiztosítás racionális megújításának egyik lehetséges impulzusaként.